GiliGold/VAD_KnessetCorpus huggingface dataset:
לבקה חלבי-חסון: יהיה פיצוי, והעניין של הפיצוי קשור יותר בצדדים ליחסי העבודה, וזה ארגוני המעסיקים והעובדים, כפי שקרה - - -
נירה שפק: אנחנו נוודא שזה נעשה כמו שצריך, ולא שאנשים ייפלו בין הכיסאות.
לבקה חלבי-חסון: ברור.
לבקה חלבי-חסון: וכפי שהיה גם במבצעים הקודמים – במבצע 'שומר חומות', למשל, היה הסכם קיבוצי, ולאחר מכן, צו הרחבה שהרחיב את הפיצויים גם על - - -
נירה שפק: יהיה דיון ספציפית על זה ביום חמישי, ואת מוזמנת לשם.
נירה שפק: ולדימיר בליאק ינהל אותו בצורה טובה.
נירה שפק: זה דיון ספציפי רק על מה שאת מדברת.
לבקה חלבי-חסון: תודה.
נירה שפק: ואחרון חביב - - -
רביב מלאכי: צהריים טובים, אני רביב מלאכי, המפקח הכללי על כוח אדם לשעת חירום, זרוע העבודה במשרד הכלכלה.
נירה שפק: ממשרד הכלכלה אורנה שלחה אלינו לכאן את כל - - -
רביב מלאכי: היא שלחה את כולנו.
רביב מלאכי: לא ידענו בדיוק על מה הדיון בהיבט הזה.
רביב מלאכי: אבל אנחנו פחות אותגרנו.
רביב מלאכי: כוח אדם לשעת חירום פחות אותגר, אבל השרה קיבלה את ההמלצה של שר הביטחון מיד עם מצב מיוחד בעורף, והפעילה את פרק ד' לחוק שירות עבודה ושעת חירום.
רביב מלאכי: זה אומר שהיה לנו את הכלי שיכולנו לגייס עובדים בכפייה, אם היינו נדרשים.
רביב מלאכי: חשוב לומר את הדבר הזה כי לפעמים צריך לשמור על המשק החיוני, במיוחד בעתים האלה.
רביב מלאכי: ואני חושב שבסוף, הגוף הראשון שאנחנו אמורים לתמוך בו זה הצבא.
רביב מלאכי: זה לא סוד שהצבא נתמך על ידי גורמים שהם גורמים פרטיים, קבלנים פרטיים.
רביב מלאכי: לשמחתנו, לא היינו צריכים את זה במהלך שלושת הימים האלה, אבל היינו לגמרי ערוכים מאותה שעה שהוגדרה כמצב מיוחד בעורף.
רביב מלאכי: אני אגיד רק בכמה מילים – דיברו על זה כאן, ולרדו לקח לי את הדבר האחרון שחיכיתי איתו עד הסוף, על פורום מנכ"לים.
רביב מלאכי: אני חושב שהשילוב המוצלח שהיה פה זה הפקת הלקחים, מדיניות התגוננות שהיא גמישה ומאפשרת.
רביב מלאכי: היה לנו קל מאוד לעבוד.
רביב מלאכי: כמעט כולם יכלו לעבוד.
רביב מלאכי: אני כבר לא מדבר על המשק החיוני, אלא בכלל על המשק הכללי.
רביב מלאכי: בנושא של גיבוש תמונת מצב, הערכות המצב שנערכו ברח"ל על בסיס יומי – זה שמר אותנו.
רביב מלאכי: וגולת הכותרת זה פורום המנכ"לים.
רביב מלאכי: כל הזמן, האתגר שלנו זה לקחת את המנכ"ל, שהוא יהיה מחויב והוא יהיה חלק מזה, וברגע שכינסו אותם, כולם היו לגמרי שם.
רביב מלאכי: ראש רח"ל, הרבה יותר קל לו לעבוד פה.
רביב מלאכי: בסוף הוא צריך לתכלל את מל"ח, וכולנו צריכים לעזור.
רביב מלאכי: ואני חושב שזה העניין הכי חשוב במבצע הזה.
רביב מלאכי: לגבי השרה שלנו – השרה שלנו, מהיום הראשון ירדה למטה לשטח.
רביב מלאכי: אמרתי לה, איך את יורדת ככה בלי מיגון, והיא אומרת, אל תדאג, הכול בסדר.
רביב מלאכי: ומה שעניין אותה זה איך אנחנו מקטינים את חוסר הוודאות של האזרח, של העובד, של המעסיק.
רביב מלאכי: והיא רתמה את כולנו.
רביב מלאכי: היא רתמה את המנכ"ל, היא רתמה את דורון, היא רתמה את כל מי - - -
נירה שפק: היא רתמה גם אותנו, ב-23:00 בלילה להגיע למקום.
רביב מלאכי: היא רתמה את כולם, והגיעה לרשויות.
רביב מלאכי: הנה, יושבים פה ראשי רשויות, היא הגיעה אליהם פיזית.
רביב מלאכי: ואני אומר לכם, כיף לראות את זה.
רביב מלאכי: לא רואים את זה בכל דבר.
רביב מלאכי: אני כבר 10 שנים בתחום החירום.
רביב מלאכי: זה היה תענוג.
רביב מלאכי: ואני מקווה שלא נצטרך הרבה ימים כאלה, ושנוכל היום, בשגרה, לעשות את זה טוב יותר.
נירה שפק: עברנו את כל מי שכאן.
נירה שפק: אני מסתכלת בעין שלא שכחתי אף אחד.
נירה שפק: לצערי, ואני חושבת שזה אשמתנו, שנגב וגליל וחקלאות לא פה, כי החקלאות זה מאוד חשוב, מה קרה עם החקלאים.
נירה שפק: ואנחנו נשלים את זה.
נירה שפק: נגב וגליל – אני יודעת גם משיחות עם המנכ"ל ועם השר באופן אישי, שנתנו מענים.
נירה שפק: אני פתחתי חפ"ק כזה, וקיבלתי תשובות אד הוק.
נירה שפק: אז אני אומרת כאן גם למנכ"ל וגם לשר.
נירה שפק: ואנחנו נעשה סיכום.
נירה שפק: זה לא סיכום.
נירה שפק: זה מה שנקרא לראות מה קורה, מה הבעיות עכשיו.
נירה שפק: רם, לפני שאני מסכמת, אתה בטוח רוצה להגיד כמה דברים.
רם בן ברק: כן.
רם בן ברק: קודם כל, נירה, תדעי שדיון שנקבע לשעתיים צריך להיגמר בשעתיים.
נירה שפק: אלא אם כן החלטתי אחרת.
רם בן ברק: לא.
רם בן ברק: אלא אם כן את לא רוצה - - -
נירה שפק: קיבלתי הארכה.
רם בן ברק: זה דבר אחד.
רם בן ברק: דבר שני, היו כאן כמה דברים, מעבר למחמאות, שזה נעים לשמוע, ובטח נעים לשמוע את המחמאות כשאנחנו בקואליציה ואנחנו בממשלה.
רם בן ברק: אבל זו לא הייתה מטרת הדיון, ובדיון הזה עלו גם מספר דברים שאנחנו צריכים לטפל בהם.
רם בן ברק: הרבה דברים, ונירה רשמה את כולם.
רם בן ברק: ותאמינו לי, נירה לא מרפה, ואפשר להיות בטוחים שכל הדברים כאן יטופלו כי היא יודעת לעבוד.
רם בן ברק: היא רק לא יודעת לנהל דיונים בזמן קצוב.
רם בן ברק: אבל יש דברים שאני ראיתי ככאלה שצריך לטפל בהם, ותרשי לי, נירה, לציין אותם.
רם בן ברק: אחד, זה הסיפור של הדרכים העוקפות בשגרה כדי שיהיו מוכנות בחירום.
רם בן ברק: אני חושב שזה התפקיד של צה"ל, אבל צריך לראות מי בדיוק אחראי על זה.
רם בן ברק: בסיבובים שאנחנו עשינו ראינו שלמרות כל החסימות אפשר היה להגיע, לרוב היישובים היה אפשר להיכנס ולצאת, ולנהל שגרה.
רם בן ברק: ויש שם דרכים שבחורף אי אפשר יהיה לנסוע בהן.
נירה שפק: מנכ"ל משרד הביטחון אחראי על זה.
רם בן ברק: אז צריך לראות איך בתקציב קטן יחסית אנחנו יודעים לייצר דרכים חלופיות לדרכים שסוגרים, ולהכשיר אותן.
רם בן ברק: יש שם כמה נחלים שצריך לסדר.
רם בן ברק: אבל צריך לראות שאפשר לנסוע בהן.
רם בן ברק: דבר שני, הנושא של מיגון העורף הוא המיגון.
רם בן ברק: וכמו שהתחלתי את הפגישה הזאת, אנחנו חייבים לייצר כאן תוכנית לאומית סדורה שפרושה על שנים, ולהגיע לכך שבכל בית במדינת ישראל יהיה ממ"ד.
רם בן ברק: אני חושב שזה אפשרי.
רם בן ברק: אני חושב שאנחנו מדינה קטנה, צפופה, והאפשרויות האלה של פינוי-בינוי, תמ"א כזאת או תמ"א אחרת, לשדרוג של בתים, אפשר יחד עם החברה האזרחית והקבלנים לייצר תמריצים כלכליים שיעודדו את זה גם בפריפריה ולא רק בתל אביב.
רם בן ברק: זה גם ישמור לנו על שטחים פתוחים שלא נצטרך לעשות אותם בנויים כי נגדיל את הבניינים, וגם ניתן פתרון לרעידות אדמה, שזה נושא גדול.
רם בן ברק: וגם לנושא של מערכה.
רם בן ברק: צריך להיכנס לדבר הזה.
רם בן ברק: אין לנו ברירה.
רם בן ברק: הפלסטרים האלה לא מספיק טובים.
רם בן ברק: אשקלון צריכה לקבל תוכנית ייעודית.
רם בן ברק: היא לא עוטף עזה, אבל היא מאוימת לא פחות מעזה.
רם בן ברק: וזו עיר גדולה ויש לה את הייחודיות שלה.
רם בן ברק: אני מאוד שמח, ובכל זאת אתן מחמאה אחת למנכ"לית משרד ראש הממשלה שעשתה כאן עבודה, ובעצם חיבור של כל המנכ"לים, ואני מאוד שמח על זה.
רם בן ברק: אבל צריך להמשיך את זה ולא לעצור כשנגמרת המערכה להמשיך את זה בשביל ליישם את כל התוכניות.
רם בן ברק: אז שוב תודה, נירה, על הדיון.
נירה שפק: אני אחר כך אעשה ממוצע של מה אמרת עליי טוב ומה רע, ונראה אם בסוף - - -
רם בן ברק: הכול טוב.
רם בן ברק: רק הייתה הערה בונה.
נירה שפק: תמיד.
נירה שפק: מה בונה.
נירה שפק: אישה בונה, אישה הורסת.
נירה שפק: אני רוצה לומר כמה דברים בעוד כמה דקות שאני אקח לעצמי במסגרת הזמן הזה.
נירה שפק: אז קודם כל, אני חייבת לומר אמירה אישית.
נירה שפק: כשנכנסתי לכאן כחברת כנסת, לוועדת המשנה למוכנות העורף, הייתה לי בטן מלאה מניסיון העבר שלי.
נירה שפק: באתי לרח"ל ואמרתי, מה קורה.
נירה שפק: באתי לפיקוד העורף, ואמרתי, מה קורה.
נירה שפק: באתי למשרדי הממשלה, ועברתי את כל המשרדים וכל המנכ"לים, וכל השרים, מה עם מוכנות העורף, מה עם מוכנות העורף, איפה נרדמנו בדרך.
נירה שפק: האם לרח"ל יש באמת את היכולת ואת השיניים לשלוט במה שקורה, האם צריך את רח"ל או לא צריך את רח"ל.
נירה שפק: ואחרי שנה שלמה שגם דיברנו על הדברים והבנו שהמשימה של כולנו יחד היא לראות מה קורה, ואני אומרת, קודם כל, המבנה הקיים היום הוא מבנה טוב.
נירה שפק: צריך לחזק אותו, לסדר אותו, לארגן אותו.
נירה שפק: לא צריך להמציא משהו אחר.
נירה שפק: זה הדבר הראשון.
נירה שפק: דבר שני, בהמשך למה שאתה אמרת, רם, כולנו כאן עם מחמאות ולא מחמאות, אבל בוא נעצור רגע ונחשוב.
נירה שפק: זה שלא עשו את זה שנים – כאילו על מה אנחנו מחמיאים לעצמנו?
נירה שפק: על מה שמצופה מאיתנו לעשות בשגרה ובחירום.
נירה שפק: תכל'ס, זו המשימה.
נירה שפק: בשביל זה יש אותנו פה.
נירה שפק: אז אין כאן מחמאות.
נירה שפק: יש כאן לממש את התפקיד שלנו.
נירה שפק: כמו שהחייל נלחם, וכמו שכל אחד, זה התפקיד שלנו כאן.
נירה שפק: ולכן, בתכל'ס, זה מה שאנחנו צריכים לעשות.
נירה שפק: לא הזכרנו, וזה לא פחות חשוב, ואין כאן את הבט"פ שזה גם משהו.
נירה שפק: אני מזכירה שבמקביל לכל המערכה הזאת היה את תשעה באב.
נירה שפק: היה כאן משרד שלם ששמר על העורף, שאיפשר לנו את המשילות לעשות את מה שצריך – עלייה להר הבית, וזה עבר לנו.
נירה שפק: זה יכול להיות גורם נוסף, ואני גם מברכת אותם, רם, בהקשר הזה, של עוד מאמץ שהיה כאן במקביל והיה צריך לעשות אותו.
נירה שפק: מעבר לדברים שסיכמנו ואמרתי תוך כדי, אז אמרתי, משרד החקלאות, נגב גליל, בט"פ, משרד החינוך, איך זה משפיע על ההיערכות לשנת הלימודים, כל מה שקרה כאן, במצב שקיים.
נירה שפק: כשדברים מנוהלים הם יוצאים לפועל.
נירה שפק: והיה כאן ניהול בכמה מאמצים ברמת משרדי הממשלה, ברמת רח"ל, ברמת משרד ראש הממשלה.
נירה שפק: הערת כאן על מערך ההסברה.
נירה שפק: כאן מערך ההסברה כבר עבד ותיפקד, ואנחנו ראינו את זה, גם בלגיטימציה שקיבלנו בעולם.
נירה שפק: זאת אומרת, יש הרבה מה לעשות.
נירה שפק: בסולם 1 עד 10 לא תפקידי לתת ציון.
נירה שפק: אחר כך נעשה את העבודה וניתן.
נירה שפק: אבל התחלנו מכלום והתקדמנו, ויש הרבה מה לעשות.
נירה שפק: אני רוצה לומר אמירה גם למשרד החוץ על העבודה הטובה שנעשתה.
נירה שפק: אתמול, אם אתם לא יודעים, היה זום הסברה לעולם משדרות, וניהל אותו סגן שר החוץ עידן רול, וזה מהלך מדהים שקרה במקביל.
נירה שפק: אנחנו חייבים שהכול יהיה ממוגן.
נירה שפק: אורך הנשימה והרציפות התפקודית חייבים להיות.
נירה שפק: ולכן צריך לעשות עבודה ולראות מה התוכנית לזה ומה הפערים, וזה התפקיד של פיקוד העורף יחד עם רח"ל.
נירה שפק: ואני מבקשת לקבל את כל מה שצריך לרציפות תפקודית במתקנים ההכרחיים וברשויות, בדגש על מרכזי הפעלה.
נירה שפק: מיוחדים בקהילה, אנשים עם מוגבלות וגריאטרים, את כל מה שעלה כאן, לעשות עבודה, אילן, ולרכז את זה.
נירה שפק: כל נושא משרד האוצר – לבוא עם תשובות.
נירה שפק: אני לא רציתי לחזור אליך עם כל השאלות האלה.
נירה שפק: תעשו עבודה.
נירה שפק: נטע יושבת איתנו תמיד בדיונים האלה, ואני מבקשת שתעשו את המענה הזה.
נירה שפק: שילוב ראשי רשויות חייב להימשך.
נירה שפק: אנחנו רואים כמה חוסן של ראשי רשויות משפיע על הלכי הרוח.
נירה שפק: וכאן אני רוצה לומר על האמירה שנאמרה כאן, וגם יורם וגם לירון הציגו אותה.
נירה שפק: בסוף, אורך הנשימה שלנו, של המדינה לבצע, יוכתב על ידי האזרחים.
נירה שפק: אם לא יהיה לנו גב, לא יהיה אורך נשימה.
נירה שפק: הוא תלוי באזרח ובהנהגה המקומית.
נירה שפק: אם לא ניתן לאלה ולאלה את הכלים, אנחנו נצטרך לעצור מבצעים, וזה כבר קרה לנו בעבר.
נירה שפק: ולכן, חוסן התושבים, חוסן הרשויות והתפקוד הוא קריטי, ואנחנו נעשה דיון על זה בנפרד.
נירה שפק: אני רוצה להגיד תודה לכל מי שכאן, ואני רוצה להגיד שלא גמרנו ושלא ננוח על זרי דפנה, כי המבצע לא הסתיים.
נירה שפק: היום של אחרי בחברה האזרחית לא הסתיים.
נירה שפק: כשהאחרונים יגיעו הביתה, ייפתח – ולחוסן אני רוצה להגיד משהו.
נירה שפק: המספרים שראינו כאן – לא.
נירה שפק: הבום הגדול יבוא עוד שבוע, עוד שבועיים, עוד חודש, כשאנשים ישבו בבית ויעכלו, כשהם יגיעו לבית ויראו את החניה שנפגעה בבית לידם ואת המכוניות המנופצות בחלק מהיישובים, הם יבינו, וואו, זה יכול היה לקרות לי, ואז תהיה הנפילה.
נירה שפק: ואנחנו נחזק את מרכזי החוסן וניתן מענה.
נירה שפק: וכמו שלא ירדתי מזה עד עכשיו, שנה ושלושה חודשים, אני מתכוונת תוך כדי הבחירות וגם אחרי, ואני יודעת שהאופוזיציה תהיה איתי, כי בנושא הזה את כולנו מעניין אזרחי מדינת ישראל.
נירה שפק: אז שוב תודה לאופוזיציה וליריב לוין, על זה שהדיון הזה מתקדם ומתאפשר.
נירה שפק: ותודה לכולכם.
רם בן ברק: אני פותח דיון קצר לצורך הצבעות על שינוי הרכב ועדות משנה.
רם בן ברק: לפי סעיף 120(ב)(2) לתקנון הכנסת אני מכריז שישיבה זו לא חסויה.
רם בן ברק: ועדת משנה לענייני איו"ש ומרחב התפר, חבר הכנסת ישראל אייכלר ימלא את מקומו של חבר הכנסת מאיר פרוש.
רם בן ברק: מי בעד?
רם בן ברק: אושר << יור >> הבקשה אושרה פה אחד, אין נמנעים.
רם בן ברק: חבר הכנסת רון כץ ימלא את מקומו של חברת הכנסת נירה שפק, מי בעד?
רם בן ברק: חבר הכנסת ישראל אייכלר ימלא את מקומו של חבר הכנסת רם בן ברק במדיניות והסברה.
רם בן ברק: אושר << יור >> הבקשה אושרה פה אחד.
רם בן ברק: בוועדת המשנה למדיניות ואסטרטגיה חבר הכנסת אייכלר ימלא את מקומו של חבר הכנסת רם בן ברק.
רם בן ברק: אושר תודה רבה לכולם, הכול אושר, הישיבה נעולה.
הוועדה המסדרת): שלום לכולם, אני גאה שנפלה בחלקי הזכות למנות יושבת-ראש ועדת חוץ ראשונה בכנסת.
הוועדה המסדרת): זה יירשם בדפי ההיסטוריה של הכנסת ואני גאה בעובדה הזאת.
הוועדה המסדרת): אנחנו רוצים לעשות את זה לפי הנוהל המקובל וכיושב-ראש הוועדה המסדרת, בהתאם להוראות סעיף 106 א(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.
הוועדה המסדרת): לעניין הוועדות הזמניות, מחליפה הוועדה המסדרת את ועדת הכנסת והיא החליטה להמליץ לוועדה הזמנית לענייני חוץ וביטחון לבחור בחברת הכנסת אורנה ברביבאי כיושבת-ראש הוועדה הזמנית.
הוועדה המסדרת): נעבור להצבעה, מי בעד שירים את ידו.
הוועדה המסדרת): בעד – 10
הוועדה המסדרת): נמנעים – 1
הוועדה המסדרת): ההצבעה התקבלה.
הוועדה המסדרת): אני מברך אותך למינויך לראשות הוועדה.
הוועדה המסדרת): בבקשה גברתי.
חוץ וביטחון): יושב-ראש הכנסת, יושב-ראש הוועדה המסדרת, ערב טוב.
חוץ וביטחון): תודה על האימון בהצבעה שלכם.
חוץ וביטחון): אני בהחלט רואה בהזדמנות הזו לעמוד בראש הוועדה המשמעותית והחשובה כל כך, ועדת חוץ וביטחון, במציאות מאתגרת פוליטית בה יש סתירה בין הכאוס הפוליטי לאתגרים הביטחוניים מבחוץ ומבפנים, משמעות מאוד גדולה.
חוץ וביטחון): התפקיד שלנו כוועדה יהיה לצמצם את הפערים האלה.
חוץ וביטחון): במציאות בה אין תקציב ומערכות הביטחון והחוץ נדרשות להתמודד עם מורכבויות רבות ועם אתגרים גדולים, נעשה את המקסימום כדי שתפקיד הוועדה הזאת כמבקרת ומפקחת על מערכת הביטחון של מדינת ישראל תהיה משמעותית וטובה.
חוץ וביטחון): אני לא יודעת כמה זמן הוועדה הזאת תאריך זמן לנוכח המציאות הפוליטית, אבל אני מתייחסת לזה ברצינות רבה.
חוץ וביטחון): אני חושבת שיש פה הרכב אנושי מצוין אתו נוכל לקיים את הוועדות, לייצר סדר יום ברור ולמנות ועדות בהתאם להערכת המצב.
חוץ וביטחון): בקרוב נעשה הערכת מצב, גם במליאה ומתוך זה נגזור איזו ועדת משנה נדרשת להיות.
חוץ וביטחון): כל עוד המציאות היא שזו ועדה זמנית, בטוח שלא נמנה את כל הוועדות אבל נתייחס, אל מול הערכת מצב, לאתגרים הביטחוניים, גם הרחוקים – איראן יהיה נושא שנכון לעסוק בו.
חוץ וביטחון): גם המציאות הביטחונית בגבולות ובוודאי מה שקורה בתוך המדינה, שנכון לוודא שאנחנו מחזירים לה את השקט.
חוץ וביטחון): לא נעלם מעינינו שאנחנו מאותגרים בימים האחרונים גם על ידי חמאס, ארגון טרור שפועל בתווך אזרחי וברור לגמרי שהעוטף לא יכולים להמשיך לחיות במציאות כל כך קשה, החובה שלנו להחזיר את ההרתעה ולעשות את מה שנדרש.
חוץ וביטחון): נתקדם מכאן, נעשה את זה באחריות ובזהירות.
חוץ וביטחון): יש לי תחושה שאפשר יהיה לייצר פה ועדה שהיא א-פוליטית.
חוץ וביטחון): כולנו פה מייצגים תפקידים פוליטיים וכל אחד מאתנו נבחר בשם אג'נדה, אבל אני רוצה לקוות ולהאמין, יש לי סיבה סבירה לחשוב ככה, שאנחנו נראה את הנושא הביטחוני, בוודאי של מערכת הביטחון ומערכת החוץ, שעם כל האתגרים הקרובים והרחוקים, כמשהו שעומד מעל ויכוחים פוליטיים.
חוץ וביטחון): אני אומרת לכם בהצהרה בערב הזה, שאני באה מההיבט הזה.
חוץ וביטחון): מהמקום הזה בו צריך להסתכל על ביטחון ישראל וטובת ישראל קצת מעבר לוויכוחים פוליטיים.
חוץ וביטחון): אנחנו יכולים לצאת מהחדר הזה, להתווכח ולעשות את מה שאנחנו מאמינים בו, אבל ביטחון ישראל צריך לעמוד מעל כל מחלוקת.
חוץ וביטחון): אם אני מסתכלת על האתגרים הנוספים של צבא-חברה, אנחנו רואים שיש הקשרים רחבים שנצטרך להתמודד אתם, שוב, זה יהיה תלוי באופי הוועדה ובאורך הזמן שלה.
חוץ וביטחון): צבא העם, על כל האתגרים וההיבטים השונים שנצטרך להבין אותם, האם מתקיים צבא העם?
חוץ וביטחון): מה ההשלכות שלו?
חוץ וביטחון): מה המשמעות לשוויון?
חוץ וביטחון): ייצוג אוכלוסיות וכו'.
חוץ וביטחון): בנימה אישית אני אגיד שכבוד הוא לי להגיע לכאן.
חוץ וביטחון): אין לי ספק שאם לא הייתי בצבא כמעט 34 שנים עד היותי חברה במטה הכללי, לא הייתה לי אפשרות להיות פה היום.
חוץ וביטחון): מכאן אני סבורה כאישה, שזו הזדמנות להגיד לנשים אחרות שצופות בנו מכל מקום, שאין תפקיד שאישה לא יכולה לעשות.
חוץ וביטחון): העובדה שנפתחת האפשרות לפניהן, היא מהמקום שנשים יכולות להיות בצבא או בכל מקום אחר.
חוץ וביטחון): אני שמחה הערב לפרוץ עוד תקרת זכוכית, בעיקר בעבור אלה שעוד יבואו בהמשך.
חוץ וביטחון): אני רוצה להודות לכם.
חוץ וביטחון): הצוות המוביל של ועדת החוץ והביטחון ידוע לאורך שנים כצוות מקצועי עם ידע בלתי מוגבל.
חוץ וביטחון): אני מכירה את האנשים פה מהמקומות שבאתי מהם מהצבא להציג וגם מהיותי חברת כנסת בוועדת חוץ וביטחון.
חוץ וביטחון): אין לי ספק שהידע, הניסיון והנהלים כפי שהם יאפשרו לנו לעשות את עבודתנו נאמנה.
חוץ וביטחון): נשקוד ממש בקרוב על גיבוש סדר יום למול הערכת מצב.
חוץ וביטחון): נקבע את הוועדות בהתאמה ונעשה את כל מה שנדרש כדי להבטיח שאנחנו מעצימים את ביטחון המדינה, מבית ומבחוץ, מתוך מחויבות עמוקה למה שמערכת הביטחון והחוץ מייצגים בעינינו.
חוץ וביטחון): תודה רבה.
יריב לוין: לילה טוב לכולם.
יריב לוין: זה בהחלט רגע מרגש.
יריב לוין: בהרבה מובנים גם עשיית היסטוריה בכנסת 24.
יריב לוין: זה מה שנדרש לנו כדי להגיע לרגע הזה שאישה תעמוד בראשות ועדת החוץ והביטחון.
יריב לוין: הרגע הזה מרגש במיוחד משום שהבחירה בך אורנה היא לא על שום היותך אישה, היא על שום יכולותיך ועל שום ניסיונך והידע שלך.
יריב לוין: הביטחון של כולם סביב השולחן הזה שאת תדעי להוביל את הוועדה במקצועיות ובצורה שתתרום לביטחון המדינה וליחסי החוץ שלה.
יריב לוין: את נכנסת לתפקיד בנקודת זמן רגישה מאוד.
יריב לוין: אנחנו מורגלים לזה שאנחנו חיים בתוך סערות לא פשוטות.
יריב לוין: כולם מבינים שאנחנו נמצאים בתקופה שהיא רגישה באופן מיוחד, עם נושאים ענקיים וכבדי משקל שמונחים על השולחן.
יריב לוין: הצורך בעבודה של הוועדה הזו, שמשלבת שני דברים: גם את העולם של הפיקוח הפרלמנטרי וגם לא פעם יודעת לתת עצות ולהאיר נקודות שמסייעות מאוד לדרג של מקבלי ההחלטות בממשלה, בהחלטות הלא פשוטות שצריכים לקבל בנושאים האלה.
יריב לוין: אין לי שום ספק שההובלה שלך והתרומה שלך תהיה משמעותית מאוד וזו בהחלט ברכה גדולה שאנחנו יכולים סוף סוף להימצא במצב שיש לנו ועדה מתפקדת ופעילה.
יריב לוין: אני רוצה לאחל לך הצלחה גדולה מאד ואני בטוח שההשפעה שלך תהיה מורגשת וטוב שכך.
הוועדה המסדרת): רציתי לאחל לך הצלחה בתפקידך.
הוועדה המסדרת): אנחנו בטוחים שתעשי את הכי טוב.
הוועדה המסדרת): אני גם בטוח שתצליחי להוביל את ההחלטות כאן, שזה דבר לא פשוט, למקום המקצועי ולמקום האובייקטיבי ולמקום הא-פוליטי.
הוועדה המסדרת): לדעתי זה דבר חשוב וגם אפשרי.
הוועדה המסדרת): בעזרת השם מינינו כאן גם שלושה חברים, ארבעה יחד עם חבר הכנסת אופיר סופר שגם יהיה פה ואנחנו קוראים לכולם בהזדמנות זו לעשות הכול כדי להביא את ההחלטות הטובות ביותר, האופטימליות ביותר, לטובת כלל אזרחי ישראל מבלי לערב את הפוליטיקה, שתמיד אנחנו מצויים בתוכה ומכירים אותה היטב.
הוועדה המסדרת): בהצלחה גדולה בתפקידך, יישר כוח.
מאיר כהן: המון ברכות למה שאת ולמה שאת עושה כאן.
מאיר כהן: אני שמח שזה התקבל בהצבעה פה אחד, זה חשוב מאוד, כי כמו שאמר חבר הכנסת זוהר, בסופו של דבר המקום הזה יכבד אך ורק החלטות לטובת מדינת ישראל.
מאיר כהן: אורנה, את גאווה גם לסיעה וגם לכנסת.
מאיר כהן: דבר אחד חושב שאני רוצה להגיד – איציק סעידיאן.
מאיר כהן: דברנו על איראן, דברנו על - - - , דברנו על החמאס ודברנו על הכול.
מאיר כהן: בסופו של דבר הציווי הראשוני, הייתי בוועדת כוח אדם ואני מכיר את הרגישות שלך - - -
אורנה ברביבאי: גם אם לא תוקם ועדת כוח אדם, נעסוק בזה.
אורנה ברביבאי: כשדברתי על מונחים של צבא העם, התכוונתי גם לזה.
מאיר כהן: לפתוח את זה באמת, להבין מה קורה באגף השיקום, אין לי ספק שהתוספת שלך ושל כולם בוועדה, בלי יוצא מהכלל, גם של חבר הכנסת בן גביר שנמנע, כולם ידאגו לבנים ולבנות שלנו ואת תעשי את זה ותובילי את זה.
אורנה ברביבאי: חבר הכנסת בוסו בבקשה.
אוריאל בוסו: אדוני יושב-ראש הכנסת וגברתי יושבת-ראש הוועדה, כמו שאמר היושב-ראש, המיקום שלך כיושב-ראש הוועדה, שנבחרת, כשאומרים שפרצת את תקרת הזכוכית ולא פעם ראשונה, גם כשהיית במטה הכללי, לא בגלל היותך אישה, אלא בגלל היכולות שלך.
אוריאל בוסו: ישבנו ביחד בוועדת חוץ וביטחון הקודמת ובוועדות המשנה ואני חושב שאת ראויה לזה בזכות עצמך.
אוריאל בוסו: כפי שנאמר, לא סתם קבעה הכנסת שגם בכנסת זמנית, אחד הדברים הראשונים שצריכים לעשות זה להקים ועדת חוץ וביטחון כי הדברים הביטחוניים שעומדים עלינו לא מחכים אם תוקם ממשלה או לא תקום ממשלה ויש לך אחריות גדולה שקבלת בערב הזה על הכתפיים שלך.
אוריאל בוסו: אנחנו כאן, חברי הוועדה מאמינים כפי שאמרת לגבי הפוליטיקה, שוועדת החוץ והביטחון היא לטובת אזרחי ישראל.
אוריאל בוסו: כולנו נעמוד לצדך ולרשותך במליאת הוועדה ובוועדות המשנה לכשיקומו אם יקומו, כדי שתושבי מדינת ישראל ידעו שהם יכולים להיות רגועים בעידן הפוליטי הסבוך הזה, שלפחות הוועדות החשובות, כמו ועדת חוץ וביטחון, קיימות.
אוריאל בוסו: הם יהיו גם רגועים מכך שאחת כמוך, עם ניסיון עשיר בתחום הביטחוני, נמצאת בראש.
אוריאל בוסו: שמעתי הערכות שלך, ראיתי אותך בזמנים החשובים וללא ספק אנחנו רגועים מכך, שתהיה לך הצלחה רבה.
אורנה ברביבאי: תודה רבה חבר הכנסת בוסו.
אורנה ברביבאי: חבר הכנסת בן גביר בבקשה.
איתמר בן גביר: אדוני היושב-ראש, גברתי יושבת-ראש הוועדה.
איתמר בן גביר: קודם כל אני מצטרף לכל הברכות.
איתמר בן גביר: מדברים על פריצת דרך, היום, בנאום הבכורה שלי, הזכרתי את מורתי, היא שושנה משכונת הכורדים שהייתה באצל ונעצרה כשהייתה בת 14 ולימים הייתה בצבא וקצינה בצבא.
איתמר בן גביר: הצלחתך-הצלחתנו.
איתמר בן גביר: אני תמיד אומר שחס ושלום, כשהמחבלים מסתכלים עלינו, הם לא אומרים, זה איש שמאל וזה איש ימין, זה חילוני וזה דתי, כולנו באותו מקום.
איתמר בן גביר: בוודאי אני רוצה לאחל לך הצלחה רבה, בשם השם תעשי ותצליחי.
אורנה ברביבאי: חבר הכנסת גינסבורג.
הוועדה המסדרת): לפני כן סליחה, אני מתנצל שאנחנו צריכים ללכת להקים עוד ועדה, שיהיה בהצלחה.
איתן גינזבורג: גברתי היושבת-ראש, דובר על התקופה שמאופיינת באתגרים מאוד משמעותיים ורבים בזירה הביטחונית, שחלקם ידועים לכולם, חלקם ידועים בחדרים סגורים יותר, מי שהיה בוועדה הזאת בעבר יודע במה דברים אמורים.
איתן גינזבורג: יש לנו אחריות ומחויבות עמוקה כלפי אזרחי ישראל, גם בתחום הביטחוני.
איתן גינזבורג: גם בתחום החוץ כבר יש הרבה אתגרים, אנחנו יודעים מה קורה בהאג, הסכמים שנחתמים עם מעצמות ותחום החוץ גם נדון פה.
איתן גינזבורג: כמובן גם הסוגיה שהזכרת, של צבא-חברה.
איתן גינזבורג: זו הייתה ועדה שתמיד פעלה בחריצות, גם כשהכנסת לא הייתה ממש פעילה, את היית מהפעילות שבהם.
איתן גינזבורג: יושב פה יושב-ראש הוועדה לשעבר דיכטר שידע להפעיל את הוועדה באותן תקופות ואני משוכנע שהסטנדרט הגבוה שנקבע כאן לאורך השנים, את תאתגרי אותו ותביאי לסטנדרט גבוה עוד יותר.
איתן גינזבורג: שיהיו פה דיונים חשובים גם בתחום הקורונה ובשאר הסוגיות.
איתן גינזבורג: תמיד יש עמדות ודעות, אי אפשר להימנע מזה, אנחנו בבית פוליטי, אבל ברור שתמיד היה פה קונצנזוס לגבי הטוב הכללי והרצון לשמור על ביטחון אזרחי ישראל וביטחון המדינה וקיומה.
איתן גינזבורג: אני מאחל לך ולנו שהפיקוח הפרלמנטרי של הוועדה הזו יהיה אפקטיבי כלפי הממשלה, כלפי הרשויות השונות שעליהם אנחנו אמורים לפקח.
איתן גינזבורג: ככל שנעשה עבודת פיקוח טובה יותר כך הם ישתפרו יותר ואני בטוח שמצבה של המדינה יהיה טוב יותר.
איתן גינזבורג: לגבי פריצת הדרך שלך את רגילה לפרוץ דלתות, קירות, תקרות וכל מה שלא יהיה, אז הנה פרצת כאן עוד דרך.
איתן גינזבורג: המון בהצלחה ואנחנו כאן לרשותך.
אורנה ברביבאי: חבר הכנסת אלקין.
זאב אלקין: גברתי יושבת הראש, אורנה, אני שמח לברך אותך גם בשמי וגם בשם גדעון סער.
זאב אלקין: זה באמת אירוע היסטורי, חבל שזה לקח 24 כנסות, כמו שאמר יושב-ראש הכנסת, אבל בהחלט זה מחמם את הלב.
זאב אלקין: אני מאוד שמח שהוועדה קמה ותתחיל לעבוד.
זאב אלקין: היה לנו חור שחור של כמה שבועות שהוא קשה מאוד.
זאב אלקין: הכיסא שאת יושבת עליו, ישבתי עליו לפני 7 שנים, הוא אחד מהתפקידים הכי משמעותיים שיש בבית הזה.
זאב אלקין: יש הרבה תחומי עיסוק של המדינה, אבל בכל תחומי העיסוק האלה ישנה שקיפות.
זאב אלקין: גם כשהכנסת לא עושה את מלאכתה, התקשורת עושה את מלאכתה, הציבור עושה את מלאכתו והתחום הזה של חוץ וביטחון הוא התחום היחידי שאין עליו שום פיקוח ואפילו יודע על מה שקורה באמת.
זאב אלקין: מי שיושב בוועדה, ופי כמה על הכיסא שאת יושבת היום, מבין עד כמה הפער בין מה שקורה באמת לבין מה שכולנו יודעים שקורה.
זאב אלקין: את והוועדה זה הגורם היחידי שחוץ מהזרוע המבצעת יודע מה קורה ומסוגל לפקח, לבקר והרבה פעמים להעיר, לדרוש תיקונים ולבקש תיקונים.
זאב אלקין: לכן אפילו עיכוב של שעה הוא קשה, בטח עיכוב של כמה שבועות ואני מאחל לך שהכי מהר שאפשר הוועדה תתחיל לעבוד.
זאב אלקין: נכון שהיא זמנית, אבל כל עוד היא כזאת, בפול ווליום, עם ועדות משנה ועם כל זרועות הפיקוח זו עוצמה עצומה.
זאב אלקין: בשבילי זה היה בית ספר הכי חשוב בתנאים הפוליטיים האלה, שלטקו העביר אותי פה במשך שנה.
זאב אלקין: זה המקום הכי קריטי כי אין לו תחליף.
זאב אלקין: לוועדה הזו אין מישהו אחר שיעשה את מה שהיא תעשה.
זאב אלקין: אם היא לא עושה, אף אחד לא עושה.
זאב אלקין: בדרך כלל נהוג לאחל קדנציה ארוכה.
זאב אלקין: בנסיבות האלה, אני לא בטוח שזה מה שאני מאחל לך, אולי דווקא הפוך, אבל זו כבר סוגיה אחרת.
זאב אלקין: בזמן שזה קיים, אין לי ספק שתעשי את זה מצוין ותנהלי את כולנו כדי להחזיר את הפיקוח של ועדת חוץ וביטחון על כל העשייה הביטחונית והמדינית של מדינת ישראל.
אורנה ברביבאי: חבר כנסת רם בן ברק.
רם בן ברק: אני מאוד שמח על הבחירה בך, לדעתי זו בחירה מצוינת.
רם בן ברק: אני מכיר את הוועדה מהצד המבוקר יותר מאשר מהצד המבקר.
רם בן ברק: אני מכיר היטב את החשיבות ויש לנו מערכות ביטחון מצוינות.
רם בן ברק: יש לנו מוסד טוב, שב"כ טוב, צבא טוב, אבל הן צריכות להיות מבוקרות והביקורת הזו עושה להם רק טוב.
רם בן ברק: אני שמח שבראש הוועדה עומדת אישה עם ניסיון כמו שלך, שתדע לקחת את הוועדה הזו ולבקר במקום שצריך לבקר.
רם בן ברק: אנחנו כאן אתך ולצדך כדי לעשות את זה כמו שצריך, שיהיה לנו בהצלחה.
אורנה ברביבאי: חבר הכנסת אלי אבידר.
אלי אבידר: גברתי, קודם כל ברכות על הבחירה.
אלי אבידר: נאמרו הרבה סופרלטיבים לכן לא אאריך בזה.
אלי אבידר: אגיד שאני מקווה שזה יהיה קצר, אחרת זה יהיה סיוט אתך, אני מכיר אותך, את תוציאי לנו את הנשמה לאט לאט.
אלי אבידר: אבל צריך להגיד שעברנו תקופה מאוד לא פשוטה בחודשים האחרונים.
אלי אבידר: אירועים בעלי קנה מידה עצום ביטחונית התרחשו במרחב שלנו.
אלי אבידר: חלק שמענו מהדלפות בתקשורת הישראלית, חלק בתקשורת הזרה ולא היה פיקוח פרלמנטרי שזה לכשעצמו תקלה ביסודות המשטר הישראלי הדמוקרטי.
אלי אבידר: לכן אני בטוח שהוועדה תחזור לפיקוח הפרלמנטרי.
אלי אבידר: אני מסכים עם ידידי רם בן ברק שיש מערכות ביטחון טובות, אבל כמי שישב בתקופה מסוימת בוועדת המשנה, ראיתי שכשאתה שואל שאלות, גם המערכות הטובות האלה צריכות לספק לך תשובה ולא תמיד התשובות הן טובות.
אלי אבידר: לכן הפיקוח הפרלמנטרי הוא מאוד חשוב.
אלי אבידר: בהצלחה.
אלי אבידר: הייתי משלם הרבה כדי לראות את אמא שלך ואחיותיך צופות בשידור הזה בערוץ 99.
אורנה ברביבאי: חבר הכנסת עמר בר לב.